Բերենիս Բեժո

Բերենիս Բեժո (, ), ֆրանսիացի դերասանուհի։ Բերենիսը Սեզար կինոմրցանակի դափնեկիր է։ 2012 թվականին ներկայացվել է Օսկար մրցանակի, ինչպես նաև Ոսկե Գլոբուսի և BAFTA-ի։ Առավել հայտնի դարձավ՝ նկարահանվելով Արտիստը ֆիլմում՝ Ժան Դյուժարդենի հետ։ Ամուսնացած է ռեժիսոր Միշել Խազանավիչուսի հետ։

2011 թվականին Խազանավիչուսի նկարահանած «Արտիստը» ֆիլմում նրա դերակատարումն արժանացել է քննադատների դրվատանքին ու «Սեզար» մրցանակի՝ «Կանացի դերի լավագույն կատարում» անվանակարգում, առաջադրվել մի շարք այլ մրցանակների։ Հիշատակության են արժանի նաև նրա դերակատարումները  «Մի ասպետի պատմություն», «Գործակալ 117։ Կահիրեն՝ լրտեսական բույն», «Անցյալը» կինոնկարներում։

2012 թվականին Բերենիս Բեժոյին է վստահվել Կաննի հեղինակավոր միջազգային կինոփառատոնի տանտիրուհու կարգավիճակում բացման և եզրափակման արարողությունների անցկացումը։ Այդ նույն տարվա հունիսին Բեժոն հրավիրվել է անդամակցելու շարժանկարային արվեստների ու գիտությունների ակադեմիային, օրեր անց էլ Ռոմի Շնայդերի անվան մրցանակ է ստացել։

Ֆիլմագրություն

Ծանոթագրություններ

Արտաքին հղումներ 

 

Ֆրանսիացի դերասանուհիներ
«Սեզար» մրցանակի դափնեկիրներ
Ֆրանսիացի կինոդերասաններ